ગતિ એટલે જ્યાં પહોંચવાનું છે તે. લોકો કહે કે, ‘ફલાણા ફલાણાની ગતિ શું?’ માણસો છેલ્લે ક્યાં પહોંચે છે? આખો દિવસ થાક્યાપાક્યા મહેનત કરી પછી ક્યાં ગયા? ‘લોકો દિવસના અંતે ઊંઘમાં ગયા.’ ઊંઘમાં તમે ક્યાં ગયા હતા? ત્યાં તમે ભગવાન પાસે જઈ આવ્યા, પરંતુ મોઢું બાંધેલા લોટાની જેમ જઈ આવ્યા. મોઢું બાંધેલો લોટો દરિયામાં ડુબાડવાથી લોટામાં કંઈ જ આવતું નથી. તેવી જ રીતે આપણે ઊંઘીએ છીએ તે મોઢું બાંધીને ઊંઘીએ છીએ. તેથી ભગવાન પાસે જઈને પણ આપણે જેમના તેમ પાછા આવીએ છીએ. ભગવાન કહે છે કે यद्गत्वा न निवर्तन्ते तद्धाम परमं मम | જે પદને પામીને (મુમુક્ષુઓ) પાછા ફરતાં નથી તે મારું પરમ ધામ છે. ગતિ શબ્દનો અર્થ પરમધામ પહોંચવાનું છે એવો થાય છે, ગીતા કહે છે કે,